Author: Urad PO MV SR

Uznesenie vlády Slovenskej republiky
č.  ...
z ...

k návrhu postupu transformácie vojsk civilnej ochrany Ministerstva vnútra Slovenskej republiky a delimitácie úloh, ktoré plnia, na Hasičský a záchranný zbor

Číslo materiálu:
Predkladateľ:                 minister vnútra
___________________________________________________________________________

Vláda

A.   schvaľuje
    
       A.1. návrh postupu transformácie vojsk civilnej ochrany Ministerstva vnútra Slovenskej republiky a delimitácie úloh, ktoré plnia, na Hasičský a záchranný zbor;
  
B.   ukladá

       ministrovi vnútra

B.1.  zabezpečiť transformáciu vojsk civilnej ochrany Ministerstva vnútra Slovenskej republiky a delimitáciu úloh, ktoré plnia, na Hasičský a záchranný zbor,

          do 31.12.2002

B.2. skončiť služobný pomer profesionálnych vojakov vojsk civilnej ochrany Ministerstva vnútra Slovenskej republiky podľa § 32 ods. 1 písm. c) zákona č. 370/1997 Z. z. o vojenskej službe,

          do 31.12.2002

B.3. v  spolupráci s  ministrom dopravy, pôšt a  telekomunikácií a s predsedom Telekomunikačného úradu Slovenskej republiky zabezpečiť ponechanie  používaného frekvenčného pásma záchrannými brigádami civilnej ochrany Ministerstva vnútra Slovenskej republiky i naďalej pre potreby týchto záchranných brigád v rámci Hasičského a záchranného zboru,

          do 31.12.2002

B.4.   v spolupráci s ministrom financií zapracovať do návrhu systemizácie Hasičského a záchranného zboru na rok 2003 transformáciu vojsk civilnej ochrany vrátane zvýšenia počtu funkčných miest v štátnej službe o 150 s prislúchajúcimi výdavkami na platy a odvody do poistných fondov v sume 40,0 mil. Sk,

          pri prerokúvaní návrhu zákona o štátnom rozpočte na rok 2003

B.5.  v spolupráci s ministrom financií zapracovať do návrhu rozpočtu na rok 2003 vyčlenenie finančných prostriedkov v sume 48,5 mil. Sk na obstaranie výstroja a osobných ochranných pracovných prostriedkov pre transformované vojská civilnej ochrany do Hasičského a záchranného zboru, ako aj na doplnenie materiálneho a technického vybavenia vybraných obecných (mestských) hasičských zborov zapojených do systému celoplošného pokrytia územia Slovenskej republiky hasičskými jednotkami,

          pri prerokúvaní návrhu zákona o štátnom rozpočte na rok 2003

ministrovi obrany

B.6.  zabezpečiť  v  súlade s  transformačnými a reorganizačnými zásadami (Model 2010) individuálne posúdenie žiadostí profesionálnych vojakov vojsk civilnej ochrany o pokračovanie v služobnom pomere k ozbrojeným silám ich primeraným umiestnením v pôsobnosti rezortu ministerstva obrany,

           do 31.12.2002

C.   zrušuje

       C.1. uznesenie vlády Slovenskej republiky č. 102 z 9. februára 1993, ktorým boli zriadené vojská Ministerstva vnútra Slovenskej republiky;

                k 31.12.2002

       C.2.  bod B.3. uznesenia vlády Slovenskej republiky č. 533 zo 6. júla 2000 k návrhu na určenie celkových početných stavov Policajného zboru na rok 2001

                k 31.12.2002

Vykonajú:     minister vnútra
                       minister financií
	 minister obrany
                       minister dopravy, pôšt a telekomunikácií

Na vedomie:  predseda Telekomunikačného úradu SR